

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr. 3 | 2025. gada 27. martā |

**22.**

**Par Ogres novada pašvaldības dalību Eiropas Savienības kohēzijas politikas programmas 2021.–2027. gadam 4.2.2.1. pasākuma “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” ietvaros plānotā projekta īstenošanā**

Pamatojoties uz Ministru kabineta 2024. gada 17. decembra noteikumu Nr. 882 “Eiropas Savienības Kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.1. pasākuma “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” (turpmāk - 4.2.2.1. pasākums) īstenošanas noteikumi” (turpmāk – MK noteikumi Nr. 882) 12. punktu, Centrālā finanšu un līgumu aģentūra ir uzaicinājusi Valsts izglītības attīstības aģentūru (turpmāk – Aģentūra) kā 4.2.2.1. pasākuma projekta finansējuma saņēmēju sagatavot un iesniegt Eiropas Sociālā fonda Plus projekta iesniegumu līdz 2025. gada 19. martam.

4.2.2.1. pasākuma projekta mērķis ir nodrošināt bērniem un jauniešiem iespēju apmeklēt norises STEM jomā un pilsoniskās līdzdalības jomā, kas sekmē mācību satura sasniedzamo rezultātu un mērķu sasniegšanu, lai mācību procesā dažādotu mācīšanās pieredzi, efektīvāk sasaistītu mācību teoriju ar praksi, veicinātu izpratni par minēto jomu darba tirgus prasībām, radītu interesi par šo jomu apgūšanu un sekmētu turpmāku mācīšanās izvēli minētajās jomās.

4.2.2.1. pasākuma projekta mērķa grupa ir izglītojamie obligātajā pirmsskolas izglītības vecumā izglītības iestādēs, kas īsteno pirmsskolas izglītības programmas, un izglītojamie vispārējās izglītības iestādēs un profesionālās izglītības iestādēs, kas īsteno klātienes pamatizglītības un vidējās izglītības programmas.

4.2.2.1. pasākuma projekta ietvaros sadarbības partneri laika periodā no 2025. gada septembra līdz 2028. gada maijam patstāvīgi īstenos 2 darbības – “Norišu plānošana un koordinēšana pašvaldībās un izglītības iestādēs” un “Norišu apmeklēšana” un kopā ar aģentūru - darbību “Komunikācijas un vizuālās identitātes prasību nodrošināšanas pasākumi par projekta īstenošanu”.

Projekta kopējais attiecināmais finansējums ir 34 009 600 *euro*, tai skaitā visiem sadarbības partneriem pieejamais kopējais finansējums mērķa grupas norišu apmeklēšanai – 27 560 000 *euro*, kas katram sadarbības partnerim tiks aprēķināts un piešķirts atbilstoši izglītojamo skaitam sadarbības partnera izglītības iestādē/iestādēs, pamatojoties uz Valsts izglītības informācijas sistēmas datiem par izglītojamo skaitu iepriekšējā mācību gadā, t.i. 2025./2026. mācību gadā ņemot vērā datus uz 2024. gada 1. oktobri.

Pēc 4.2.2.1. pasākuma projekta iesnieguma apstiprināšanas Aģentūra ar sadarbības partneriem, kas būs izteikuši piekrišanu dalībai projektā un projekta iesnieguma vērtēšanas procesa atzīti par atbilstošiem (t.i., kuriem uz projekta iesniegšanas brīdi nav nodokļu parādu) dalībai projektā tiks noslēgts sadarbības līgums par projekta īstenošanu, Sadarbības līgumu slēgšana ir plānota laika periodā no 2025. gada jūnija līdz augustam.

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. punktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Ogres novada pašvaldības (turpmāk – pašvaldība) dalību Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.1. pasākuma “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” ietvaros plānotā projekta (turpmāk – projekts) īstenošanā.
2. **Uzdot** pašvaldības izpilddirektoram parakstīt Valsts izglītības attīstības aģentūras uzaicinājuma vēstulē Nr. 1-6.2/791 “Uzaicinājums piedalīties Eiropas Sociālā fonda Plus projekta īstenošanā” pievainotos apliecinājuma dokumentus par pašvaldības dalību projektā.
3. **Pilnvarot** Ogres novada Izglītības pārvaldi veikt visas ar projekta īstenošanu un uzraudzību saistītās darbības.
4. **Pilnvarot** Ogres novada Izglītības pārvaldes vadītāju parakstīt visus ar projekta īstenošanu saistītos dokumentus.
5. Kontroli par lēmuma izpildi uzdot Ogres novada pašvaldības domes priekšsēdētāja vietniekam.

(Sēdes vadītāja,

domes priekšsēdētāja E. Helmaņa paraksts)